《送汪讱思郎中还苕溪》
清代·龙燮

同舍诸郎斗翾好，惟君粹然仍古道。几回执手立班行，怜余旧视明光草。

三年左官颜色尽，只有诗肠未枯槁。追和苏公千载下，得句还愁公压倒。

君携一帙坐夜窗，细读微吟颇烦恼。一坏未掩松柏阴，骊珠中堕愈伤心。

以兹浩然拂衣去，岂顾旦晚腰垂金。眼看云鹤高飞起，归鸿我亦差堪拟。

小舟如叶过菰城，同看西湖花十里。

作者简介：安徽望江人，字理侯，号石楼，一号雷岸。康熙中举鸿博，授检讨，官至中允。工词曲，有《琼华梦》、《芙蓉城》等传奇。